Γελένα Σλεσαρένκο

Η Γελένα Βλαδιμίροβνα Σλεσαρένκο, (ρωσικά: Елена Владимировна Слесаренко, γεννήθηκε 28 Φεβρουαρίου 1982), είναι Ρωσίδα πρώην αθλήτρια του στίβου που αγωνιζόταν στο άλμα εις ύψος. Αναδείχθηκε χρυσή Ολυμπιονίκης στους Ολυμπιακούς Αγώνες του 2004 στη Αθήνα, ενώ παραμένει κάτοχος του Ολυμπιακού ρεκόρ στο αγώνισμα με 2,06 μέτρα.

 Καριέρα 

Σε μεγάλο βαθμό ήταν άγνωστη πριν από το 2004, ξεκίνησε τη εκείνη τη σεζόν με άλμα στα 2,04 μέτρα και κερδίζοντας το Παγκόσμιο Πρωτάθλημα Κλειστού Στίβου εκείνης της χρονιάς. Όταν ξεκίνησε η σεζόν στην ύπαιθρο κέρδισε το Ευρωπαϊκό Κύπελλο Στίβου με το ίδιο αποτέλεσμα, βελτιώνοντας την προσωπική της επίδοση από 1,97 (που πέτυχε το 2002). Συνέχισε την καλή της φόρμα στους Ολυμπιακούς Αγώνες του 2004, κερδίζοντας το χρυσό μετάλλιο με νέο εθνικό και προσωπικό ρεκόρ 2,06 μέτρων, ξεπερνώντας το προηγούμενο ολυμπιακό ρεκόρ, που κατείχε η Στέφκα Κοσταντίνοβα από το 1996.

Οι τραυματισμοί την κράτησαν μακριά από το μεγαλύτερο μέρος της σεζόν του 2005, συμπεριλαμβανομένου του Παγκόσμιου Πρωταθλήματος του 2005. Στις αρχές του 2006, ωστόσο, κέρδισε το Παγκόσμιο Πρωτάθλημα Κλειστού Στίβου με 2,02 μέτρα. Τερμάτισε πέμπτη στο Ευρωπαϊκό Πρωτάθλημα Στίβου του 2006, αποτυγχάνοντας να ξεπεράσει τα 2,00 μ.

Στους Ολυμπιακούς Αγώνες του 2008, η Σλεσαρένκο τερμάτισε τέταρτη στο άλμα εις ύψος γυναικών με άλμα 2,01 μέτρων, αποτυγχάνοντας στα 2,03 μέτρα μετά από τρεις προσπάθειες. Ωστόσο, το 2016, τόσο αυτή όσο και η συμπατριώτισσά της, Άννα Τσιτσέροβα, αποκλείστηκαν από αυτή τη διοργάνωση αφού απέτυχαν σε επανέλεγχο δειγμάτων ντόπινγκ από το Πεκίνο.

Η Σλεσαρένκο αποχώρησε από την ενεργό δράση το 2014 μετά από μια επιτυχημένη καριέρα, αλλά το 2022 αποκλείστηκε περαιτέρω για ντόπινγκ και τα αποτελέσματά της ακυρώθηκαν από το 2008 και μετά, αν και διατήρησε το χρυσό Ολυμπιακό μετάλλιο του 2004. Τώρα είναι διευθύντρια μιας ακαδημίας χειμερινών σπορ στην ιδιαίτερη πατρίδα της Βόλγκογκραντ.

 Παραπομπές 

 Εξωτερικοί σύνδεσμοι 

Yelena SLESARENKO


Κατηγορία:Ρωσίδες αθλήτριες του άλματος εις ύψος
Κατηγορία:Ρώσοι Ολυμπιονίκες
Κατηγορία:Ρώσοι αθλητές του στίβου
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Ντόπινγκ στον αθλητισμό